kardosdrur/scandi-wiki huggingface dataset:
Saturns heksagon

Saturns heksagon er et vedvarende heksagonalt mønster i skyene på Saturns nordpol. Heksagonen roterer rundt om den nordlige polarhvirvel ved ca. 78 grader nordlig bredde (78°N). Den blev opdaget af Voyager 1 i 1980 og bekræftet af Cassini i 2006.

Hver af siderne af det sekskantede skymønster er ca.  km lang, hvilket gør dem længere end diameteren af Jorden. Hele strukturen roterer med en periode på , samme periode som Saturns radiostråling fra dens indre. Men formationerne skifter ikke længdekreds som de andre skyer i den synlige atmosfære.

Saturns sydpol har ikke en sekskant, ifølge Hubble-teleskopets observationer, men den har også en hvirvel, og der er også en hvirvel inde i den nordlige heksagon.

Billedgalleri

Kildehenvisninger

Litteratur 
 Godfrey, D.A. (1988): A hexagonal feature around Saturn's North Pole  – Icarus, bind 76, nr. 2. Bibcode: 1988Icar...76..335G

 Godfrey, D.A. (9. marts 1990): The Rotation Period of Saturn's Polar Hexagon  – Science, bind 247, nr. 4947. Bibcode: 1990Sci...247.1206G

 Sanchez-Lavega, A.; Lecacheux, J.; Colas, F.; Laques, P. (1993): Ground-based observations of Saturn's north polar SPOT and hexagon  – Science, bind 260, nr. 5106. Bibcode: 1993Sci...260..329S

 Baines, Kevin H.; Momary , Thomas W.; Fletcher, Leigh N.; Showman, Adam P.; Roos-Serote, Maarten; Brown, Robert H.; Buratti, Bonnie J.; Clark, Roger N.; Nicholson, Philip D. (2009): Saturn's north polar cyclone and hexagon at depth revealed by Cassini/VIMS  – Planetary and Space Science, bind 57, nr. 14–15. Bibcode: 2009P&SS...57.1671B

Referencer

Eksterne henvisninger 

Heksagon
Rotation
Cykelbanen på markedspladsen ved Heden i Odense

Cykelbanen på markedspladsen ved Heden i Odense var Odenses cykelbane i årene 1887-1893.

Odense Byråd gav i 1887 tilladelse til at benytte markedspladsen ved Heden (senere Kochsgade og Ansgar Anlæg) til banecykelløb. Græsplænen blev skrællet af, så der dannedes en oval interimistisk bane, der blev fyldt op med grus og ved siderne var der gravet huller, så regnvandet kunne sive væk. Banen blev indviet med en tre dages cykelfest i juli samme år med flere københavnske deltagere. Thorvald Ellegaard nåede at debutere på markedspladsen uden dog at gøre sig særlig bemærket. 
Cykelløbet på markedspladsen var i nogle år en årligt tilbagevendende begivenhed. Løbene var ganske primitive og banen var både hullet og ujævn så utilfredsheden med cykelbanen var stor.

1893 tog Fyens Cykle Union planer om at anlægge en rigtig permanent cykelbane for alvor form.
Fyens Cykle Union bad Byrådet om at få banen ved markedspladsen gjort permanent og anlægge den med hævede sving, men Byrådet sagde nej. Afslag betød, at løbet i 1893 blev aflyst og Fyens Cykle Union begyndte at lede efter et passende sted for en ny cykelbane, man købte i 1893 et stykke jord lige over for Fruens Bøge jernbanestation og man kunne indvie Cykelbanen i Fruens Bøge 27. maj 1894.

Kilde 
 Mellem sport, adspredelse og selskabelighed– træk af odenseansk cykelsport ved århundredskiftet af Johnny Wøllekær 
 Odense Kommune

Se også
 Thorvald Ellegaard Arena
 Cykelbanen i Fruens Bøge 1894-1910

Cykelbaner i Danmark
Idrætsanlæg i Odense
Forsvundne bygninger, konstruktioner og anlæg i Danmark
Etableret i 1887
Ophørt i 1893
Svendborg Cykelbane

Svendborg Cykelbane var Danmarks første cykelbane anlagt af Sophus Weber i Gammel Hestehauge ved Svendborg. Den blev anlagt rundt en dam i 1886 og var en 600 fod (ca. 192 meter) lang grusbane.

Kilde 
DBC 1881 - 1981 - 100 års jubilæumsskrift
 Svendborg Cykle Club

Cykelbaner i Danmark
Cykelbane
Forsvundne bygninger, konstruktioner og anlæg i Danmark
Rudkøbing Cykelbane

Rudkøbing Cykelbane var Danmarks anden cykelbane anlagt 1887 af købmanden og teglværksejeren Ferdinand Christensen (1840-92) i Fredeskoven ved Rudkøbing. I den gamle skov er opsat en mindesten for Ferdinand Christensen.

Kilde 
DBC 1881 - 1981 - 100 års jubilæumsskrift
 Svendborg Cykle Club
 Langelands Avis 100 Aar 1850 - 1950  

Cykelbaner i Danmark
Cykelbane
Forsvundne bygninger, konstruktioner og anlæg i Danmark
Egå Mølle

Egå Mølle eller Risshøj Mølle ligger mellem Hjortshøj og Egå.

Møllen blev opført i 1859, men brændte i 1918, og blev derefter erstattet af en anden mølle fra landsbyen Røved ved Mejlby.

Nederst i møllen er der indrettet festlokale til 48 personer. Møllen udlejes i dag til arrangementer.

Eksterne henvisninger 

 www.moellearkivet.dk

Note 

Hollandske vindmøller i Danmark
Bygninger, konstruktioner og anlæg i Aarhus Kommune
2011 EO40

2011 EO40 er en Apollo-asteroide og muligt moderlegeme til Meteoritnedfaldet i Rusland 2013.

Opdagelse, bane og fysiske egenskaber
2011 EO40 blev opdaget af Richard A. Kowalski den 10. marts 2011 da han observerede for Mount Lemmon Survey. 
2011 EO40 bane er typisk for en Apollo-asteroide og er karakteriseret ved en betydelig excentricitet (0,54), lav inklination (3,36º) og halve storakse på 1,65 AU. Ved dens opdagelse var den klassificeret som en jordkrydsende småplanet, en nærjords-asteroide (NEA) og en potentiel farlig småplanet (PHA) af Minor Planet Center. Asteroiden 2011 EO40 kræver yderligere observationer før man kan bestemme en præcis bane. Indtil 31. juli 2013 var dens bane kun baseret på 20 observationer over 34 dage. 2011 EO40 har en størrelsesklasse på 21,5 som giver en karakteristisk diameter på omkring 200 m.

Kilder/referencer

Yderligere læsning
The Chelyabinsk superbolide: a fragment of asteroid 2011 EO40? de la Fuente Marcos, C., & de la Fuente Marcos, R. 2013, Monthly Notices of the Royal Astronomical Society: Letters (to appear).

Eksterne henvisninger
 2011 EO40  data at MPC
 MPEC 2011-E59 : 2011 EO40 (Discovery MPEC)
 2. aug 2013, ing.dk: Forskere: Meteor-regn i Rusland kunne være forudset 

Nærjords asteroider
{{DISPLAYTITLE:2011 EO40}}
Ditlev Nicolas Piper von Løwencron

Ditlev Nicolas Piper von Løwencron (ca. 1660 i Sønderborg (?) – dødsår og -sted ukendt) var en dansk diplomat.

Han var en søn af kammerråd i Rentekammeret Vilhelm Piper (død 1699) og Catharina Jürgens og blev 1680 immatrikuleret ved universitetet i Kiel. Han slog tidligt ind på den diplomatiske bane, fulgte 1681 med Andreas Pauli von Liliencron til Wien og opholdt sig der et par år (således under byens belejring af tyrkerne 1683).

1683 gik han med Conrad Biermann von Ehrenschild til Berlin og næste år med storkansler Frederik Ahlefeldt til konferencen i Itzehoe. I slutningen af 1684 udnævntes han til legationssekretær i Berlin, 1687 til legationssekretær i Wien, hvor der den gang ingen gesandt var, og 1690 til resident ved rigsdagen i Regensburg, i hvilken stilling han forblev i elleve år. Hans hovedopgave her var at virke mod anerkendelsen af Hannovers ophøjelse til et kurfyrstendømme. Omend hans modstand var forgæves, kan man ikke nægte, at han arbejdede med en utrættelig energi; derimod manglede han i høj grad diplomatisk smidighed og takt. Der klagedes atter og atter over hans skarpe og udfordrende optræden, og han skaffede sig bitre personlige fjender i de kejserlige og hannoveranske statsmænd. Så længe hans velynder Thomas Balthazar von Jessen styrede Danmarks udenrigspolitik, var alle klager over ham dog frugtesløse; han ophøjedes endog i adelstanden 29. juni 1695 med navnet von Løwencron og fik i september 1700 løfte om at blive minister plenipotentiaire ved rigsdagen.

Dette blev dog også den sidste gunstbevisning, der vistes Løwencron. Jessens fald i oktober samme år og den deraf følgende ændring i Danmarks udenrigspolitik medførte, at regeringen i København nu gav efter for de kejserlige og hannoveranske klager og kaldte Løwencron tilbage fra rigsdagen 1701. Løwencron, der med rette var forbitret over, at der ikke samtidig var anvist ham et andet embede, tog nu fuldstændig sin afsked af den danske stats tjeneste og bosatte sig i Hamborg. Under et besøg i Harburg 1703 blev han efter kurfyrsten af Hannovers ordre arresteret og alle hans papirer beslaglagte. Han beskyldtes for at have stået i fransk sold og for at have givet franskmændene og bajrerne oplysning om, hvorledes de bedst kunne gøre indfald i Tyskland. Den danske regering søgte flere gange at få ham fri, men endnu 1708 sad han i hannoveransk fængsel. Hans senere skæbne er ubekendt; måske er han først død 1741, da hans brodersøn, major Ulrik Christian Piper fik tilladelse til at føre sin afdøde, ugifte farbroders adelige navn og våben.

Kilder 

 

Gesandter fra Danmark
Danskere i 1600-tallet
Danskere i 1700-tallet
Personer fra Sønderborg
Fotbollallsvenskan 2013

Allsvenskan 2013 var den 89. udgave af Allsvenskan siden den blev oprettet i 1924. Kampeprogrammet for 2013-sæsonen blev udgivet den 14. december 2012. Sæsonen startededen 31. marts 2013 og er planlagt til at slutte den 3. november 2013. IF Elfsborg er de forsvarende mestre, da de vandt deres sjette titel i den forrige sæson.

I alt deltager 16 hold i ligaen; 13 hold er gengangere fra Allsvenskan 2012 og tre er rykket op fra Superettan.

Hold

Stadions og lokationer 

 1 I følge hver enkelt klubs informationsside på det svenske fodboldforbunds hjemmeside for Allsvenskan.

Personale og trøjer 

Note: Flag indikerer at landshold er blevet defineret under FIFA's regler. Spillere og trænere kan have mere en end en ikke-FIFA nationalitet.

 1 I følge hver enkelt klubs informationsside på det svenske fodboldforbunds hjemmeside for Allsvenskan.
 2 Syrianska FC's Özcan Melkemichel har titlen Manager mens Klebér Saarenpää har titlen Cheftræner. Holdudtagelsen foretages af Melkemichel.

Trænerændringer

Stilling

Referencer 

Fodbold i 2013
2013
Fyrtårne i Estland

Dette er en oversigt over fyrtårne i Estland. Estlands ældste fyrtårn er Kõpu fyrtårn fra 1531.

Liste 
Neden for en liste over fyrtårne i Estland.

A 
 Abruka fyrtårn
 Anseküla fyrtårn

H 
 Harilaiu fyrtårn
 Hiiessaare nedre fyrtårn

J 
 Juminda fyrtårn

K 
 Kaavi fyrtårn
 Keri fyrtårn
 Kihnu fyrtårn
 Kõpu fyrtårn
 Kübassaare fyrtårn

L 
 Letipea fyrtårn
 Loode fyrtårn

M 
 Mehikoorma fyrtårn
 Mohni fyrtårn

N 
 Naissaare fyrtårn
 Narva-Jõesuu fyrtårn
 Norrby nedre fyrtårn
 Norrby øvre fyrtårn

O 
 Osmussaare fyrtårn

P 
 Pakri fyrtårn
 Paralepa nedre fyrtårn
 Paralepa øvre fyrtårn

R 
 Ristna fyrtårn
 Ruhnu fyrtårn
 Rukkirahu fyrtårn

S 
 Saksby fyrtårn
 Sorgu fyrtårn
 Suurupi nedre fyrtårn
 Suurupi øvre fyrtårn
 Sõmeri fyrtårn
 Sõru øvre fyrtårn
 Sõrve fyrtårn
 Sääretuka fyrtårn

T 
 Tahkuna fyrtårn
 Tallinna nedre fyrtårn
 Tallinna øvre fyrtårn
 Tallinna lave fyrtårn

V 
 Vaindloo fyrtårn
 Vilsandi fyrtårn
 Virtsu fyrtårn
 Viirelaiu fyrtårn
 Vormsi (Saxby) fyrtårn

Litteratur 

 Saima Noor: Eesti A & O; Eesti Entsüklopeediakirjastus, Tallinn 1993; ; s. 69-73 
 Peeter Peetsalu: Merekultuurilugu. Eesti randade tuletornidest; Veeteede Amet 2013;

Eksterne henvisninger 

Estonian Maritime Administration. Aids to Navigation 

 
Lister over bygninger, konstruktioner og anlæg
Eiffeltårnets 72 indgraverede navne

På de fire sider af Eiffeltårnet er der tilsammen indgraveret 72 navne på franske fysikere, ingeniører og matematikere til ære for deres bidrag til videnskaben. Gustave Eiffel der skabte tårnet valgte at sættte navnene på for at afbøde protester mod tårnet. Indgraveringerne findes hele vejen rundt langs 1. etage, og bogstaverne er ca. 60 cm høje og malet i guld. Navnene blev malet over i begyndelsen af det 20. århundrede, men blev genskabt i 1986-1987 af firmaet der driver Eiffeltårnet (Société Nouvelle d'exploitation de la Tour Eiffel). Navnene blev senest genopmalet i 2010/2011.

Liste 
Listen er inddelt efter de fire sider på tårnet, og er navngivet efter de dele af Paris som de vender ud mod.:

Nordøstsiden 
(også kendt som La Bourdonnais)

Sydøstsiden 
(også kendt som École Militaire)

Sydvestsiden 
(også kendt som Grenelle siden)

Nordvestsiden 
(også kendt som Trocadéro-siden)

Kilder 

Monumenter i Paris
Videnskab
Fyrtårne i Finland

Dette er en liste over fyrtårne i Finland.

 Bengtskär
 Björneborg
 Bogskär
 Borgå
 Brahestad
 Digskär (fi. Tiiskeri)
 Enskär (fi. Isokari)
 Finlands Leijon
 Flötjan
 Gråhara
 Gustaf Dalén, i Skiftet
 Gustavsvärn
 Helsingfors kassun
 Jakobstad
 Jussarö
 Kaijakari
 Kallan
 Kalbådagrund
 Kallo
 Karleby, utanför Karleby
 Kemi I
 Kemi II
 Keminkraaseli
 Kotka
 Kristiina
 Kylmäpihlaja, utanför Raumo
 Kökarsören
 Lågskär
 Längden
 Marjaniemi
 Märket
 Nahkiainen
 Norrskärs fyr
 Nyhamn
 Porkala fyr
 Raumo
 Ritgrund
 Russarö
 Rönnskär
 Rönnskärs båk
 Sandbäck
 Sastmola (fi. Merikarvia)
 Strömmingsbådan
 Stubben
 Sveaborg
 Säbbskär (fi. Säppi)
 Sälgrund
 Sälskär
 Söderskär
 Tainio
 Tankar (Karleby)
 Tauvo
 Uleåborg 1
 Uleåborg 2
 Uleåborg 3
 Ulkokalla
 Utgrynnan
 Utö
 Valsörarna
 Vasa
 Yttergrund

 
Lister over bygninger, konstruktioner og anlæg
Natur- og Miljøklagenævnet

Natur- og Miljøklagenævnet var den  centrale klageinstans på hele natur-, plan- og miljøområdet i Danmark. Nævnet var sammensat af sagkyndige, folketingsmedlemmer og personer udpeget af højesteret. Det blev 1. januar 2017 sammenlagt med de øvrige klagenævn under  Miljø- og Fødevareministeriet til Miljø- og Fødevareklagenævnet.

Den daglige virksomhed varetoges af et sekretariat der  er organiseret i en screeningsenhed og fire sagsbehandlende kontorer omhandlende  planområdet, miljøområdet, naturområdet og vandområdet;
Der ud over var der et udviklings- og sekretariatskontor. 
Ud over klagesagsbehandling formidlede Natur- og Miljøklagenævnet informationer om deres afgørelser. .

Referencer 

Miljøpolitik
Danske ankenævn
Kærre

En kærre er en enklere type af en vogn som kun har én hjulaksel (alternativt to tætsiddende hjulaksler tæt efter hinanden), og som mangler egen fremdrivningsanordning og derfor trækkes eller skubbes af nogen eller noget. En kærre behøver støtteben eller støttehjul når den står parkeret for sig selv. Har den mindst to aksler og helt og holdent støtter hele sin vægt på disse, så er det en vogn.

Kærrer anvendtes i 1800-tallet næsten kun for at transportere mennesker, så de kunne komme hurtigere frem. Forskellige typer af kærrer er: jigg, sulky, rockard, dogcart og skrinda, men også bil- og traktorkærrer. Rakkeren brugte den bl.a. til at køre selvdøde dyr på.

Vogne
Hestevogne
Rumteknologi

Rumteknologi er teknologi, som er relateret til at rejse ud i rummet og at hente objekter eller livsformer fra det ydre rum.

Hverdagsteknologier såsom vejrudsigter, remote sensing, GPS-systemer, satellit-tv og nogle langdistance-kommunikationssystemer afhænger kritisk af ruminfrastrukturen. Videnskaber som især drager nytte af rumteknologi, er astronomi og geovidenskab (via remote sensing).

Kilder/referencer

Eksterne henvisninger 
 Race2Space.org - Advancing the Privatization of Space Travel 2006
 Space Shuttle
Slettestrand

Slettestrand  er et tidligere fiskerleje beliggende i Jammerbugten ved østenden af Svinkløv Klitplantage i Hjortdal Sogn, Jammerbugt Kommune, knap 10 km nordvest for Fjerritslev i det tidligere  Vester Han Herred.   Fra Slettestrand har der været drevet fiskeri fra åben strand, men stedet har også været ladeplads for 1800-tallets skudehandel, hvor fladbundede lasteskuder, der kunne gå op på stranden, fragtede  landbrugsprodukter til Norge og importerede  træ og jern derfra. Slettestrand har også været hjemsted for en redningsstation, som nu indgår i projektet Han Herred Havbåde, der arbejder for at bevare kystkulturen langs Jammerbugten.

I dag er Slettestrand en turistby med hoteller, pensionater og sommerhuse, og området er blandt andet kendt for den 20 km lange mountainbikerute i Svinkløv Klitplantage, som er blandt Danmarks ti bedste mountainbikeruter .

Kilder

Eksterne kilder/henvisninger
 VisitJammerbugtens officielle turisthjemmeside 
 Slettestrand på fjerritslev.dk
 Han Herred Havbåde
 Kystbåde ved Slettestrand privat site med billedsamling omkring kystfiskeriet og redningsvæsenet.
  Feriecenter Slettestrand, Mountainbike

Lokaliteter i Jammerbugt Kommune
Ladepladser i Danmark
Fiskeribebyggelse
Strande i Danmark
Skarresø

Skarresø kan henvise til flere steder:
 Skarresø (Djursland) - en landsby på Djursland.
 Skarresø Sogn - sognet samme sted.
 Skarresø (Jyderup) - en sø vest for Jyderup på Vestsjælland.
Dominic Oduro (fodboldspiller, født 1995)

Dominic Oduro (født 23. januar 1995) er en fodboldspiller fra Ghana, der tidligere bl.a. har spillet for AGF og FC Nordsjælland.

Karriere

FC Nordsjælland 
Dominic Oduro fik sin debut i Superligaen for FC Nordsjælland den 26. maj 2016, da han blev skiftet ind i det 90. minut i stedet for Marcus Ingvartsen i 1-0-sejren hjemme over Viborg FF.

Referencer

Eksterne henvisninger 
 
 Superligastatistik  på danskfodbold.com
 Spillerinfo på agf.dk 

Fodboldspillere fra Ghana
Fodboldspillere fra Manchester City F.C.
Fodboldspillere fra AGF
Fodboldspillere fra Royal Excel Mouscron
Fodboldspillere fra IK Frej
Fodboldspillere fra FC Nordsjælland
Fodboldspillere fra Seattle Sounders
Anton 1. af Sachsen

Anton 1. af Sachsen (; født 27. december 1755 i Dresden, død 6. juni 1836 i Pillnitz ved Dresden) var konge af Sachsen fra 1827 til 1836.

Forældre 
Hans far var Frederik Christian af Sachsen (1722–1763), der var kurfyrste i 74 dage i 1763. Hans farfar var August 3. af Polen (1696–1763), mens kejserdatteren Maria Josepha af Østrig (1699–1757) var hans farmor. 

Hans mor var Maria Antonia af Bayern (1724–1780). Hans morfar var  Karl 7. (1697–1745). Karl 7. var kurfyrste af Bayern og kejser af det tysk-romerske rige. Maria Amalia af Østrig (1701–1756) var hans mormor. Maria Amalia var både kejserinde og kejserdatter.

Prins og konge 
Anton 1. var sine forældres femte søn. Som prins levede han tilbagetrukket. Han fik ingen apanage, og han fik heller ingen uddannelse som en fremtidig konge. Som 71-årig efterfulgte han sin bror Frederik August 1. af Sachsen som konge. Anton 1. var uforberedt på opgaven som konge.

Som konge havde Anton 1. ingen planer om større reformer, hverken indenrigspolitik eller udenrigspolitisk. Han blev hurtigt upopulær. Dels fordi han ikke ville lempe enevælden, og dels fordi han favoriserede katolikkerne. Det sidste var ikke velset i det overvejende lutherske Sachsen.

Efter Julirevolutionen i Frankrig i 1830 slog utilfredsheden ud i lus lue. I september 1830 måtte den 74-årige kong Anton 1. acceptere sin 33-årige brodersøn Frederik August som medregent (på tysk): Prinz-Mitregenten).

Derefter gik reformerne i gang. I 1831 fik Sachsen en stænderforsamling (en landdag). I 1832 blev bønderne fritaget for statsligt tvangsarbejde, og købstæderne fik en friere styrelseslov. I 1836 fulgte en ny straffelov.

Efter Anton 1.s død i 1836 blev medregenten enekonge under navnet Frederik August 2. af Sachsen. Den nye konges far (der var den gamle konges bror), og som hed Maximilian, havde ganske vist en nærmere arveret, men Maximilian af Sachsen havde givet afkald på posten som tronfølger i 1830.

Ægteskaber 
Anton 1. var gift to gange.

Den 24. oktober 1781 giftede han sig med den 17-årige prinsesse Maria Carolina af Savoyen (1764–1782). Hun var datter af kong Viktor Amadeus 3. af Sardinien. Fjorten måneder senere døde prinsesse Maria Carolina som 18-årig. Parret fik ingen børn.  

Han næste gemalinde var ærkehertuginde Maria Theresia af Østrig (1767–1827), som han giftede sig med 18. oktober 1787. Maria Theresia var datter af kejser  Leopold 2. (1747–1792) af det tysk-romerske rige og Maria Ludovica af Spanien (1745–1792). Maria Ludovica var datter af kong Karl 3. af Spanien.

Før sin død i 1827 nåede Maria Theresia at være dronning af Sachsen i seks måneder og to dage. 

Anton 1.s og Maria Theresias børn døde som spæde.
 Maria Louise (14. marts 1795 – 25. april 1796)
 Friedrich August (født og død 5. april 1796)
 Maria Johanna (5. april 1798 – 30. oktober 1799)
 Maria Theresia (født og død 15. oktober 1799)

Referencer

Eksterne links 

 

Albertinske linje af Huset Wettin
Konger af Sachsen
Katolske monarker
Tyskere i 1700-tallet
Tyskere i 1800-tallet
Personer fra Dresden
Afsnit af Game of Thrones

Game of Thrones er en middelalderlig fantasy tv-serie skabt af David Benioff og DB Weiss, der havde premiere på HBO den 17. april 2011. Serien er baseret på A Song of Ice and Fire-romanerne af forfatteren George R. R. Martin. Serien foregår på de fiktive kontinenter Westeros og Essos. Serien omhandler magtkampe blandt de adelige familier, som de kæmper om kontrollen over Jerntronen og De Syv Kongeriger.

Serieoversigt

Afsnit

Sæson 1 (2011)

Sæson 2 (2012)

Sæson 3 (2013)

Sæson 4

Sæson 5 (2015)

Sæson 6 (2016)

Referencer 

 
Game of Thrones
Jeff Gravenhorst

Jeff Olsen Gravenhorst (født 30. januar 1962) er tidligere administrerende direktør for ISS. Han er uddannet cand.merc.aud. fra CBS.

Erhvervsfolk fra Danmark
Personer i Kraks Blå Bog
Revisorkandidat

Revisorkandidat eller Cand.merc.aud. (candidatus/candidata mercaturae et auditoris) er en kandidatuddannelse i revision, som tilbydes af flere universiteter i Danmark.

Uddannelsen giver kompetencer indenfor følgende områder: revision, regnskab, økonomi og jura og udgør den teoretiske del af uddannelsen til statsautoriseret revisor.

Uddannelsen kan læses på Copenhagen Business School, Aalborg Universitet, Aarhus Universitet og Syddansk Universitet.

Kendte danskere med titlen cand.merc.aud. 
 Jeff Gravenhorst, chef for ISS
 Lone Strøm, Rigsrevisor
 Thomas Hofman-Bang, direktør for KPMG 2014 P/S
 Hans Andersen (politiker), medlem af Folketinget

Kilder 

Stillingsbetegnelser
Videregående uddannelser i Danmark
Revisorer
Adam Frans van der Meulen

Adam Frans van der Meulen (født 1. januar 1632 i Bryssel, død 15. oktober 1690 i Paris) var en flamsk maler.

van der Meulen var elev af Pieter Snayers og blev på Charles Le Bruns anbefaling kaldt til Paris, hvor han omkring 1665 blev Ludvig XIV’s hofmaler og 1673 medlem af Akademiet. Hans hele kunstneriske virksomhed er nøje knyttet til Ludvig XIV, hvem han ledsagede i felten, og hvis krigerske bedrifter — marcher, belejringer, slag og sejrrige indtog — hans pensel forherligede i store, klart og malerisk opfattede og livfuldt komponerede malerier (i høj grad kulturhistorisk interessante og tilmed forsynede med mængder af portrætter) og kartoner, hvilke sidste han udførte for gobelinsfabrikken, hvor han ansattes 1667.

Af hans talrige værker nævnes af de store samlinger i Versailles og Louvre: Ludvig XIV’s indtog i Douai og i Arras, den franske hær foran Tournay, Valenciennes’ indtagelse, overgangen over Rhinen og mange flere; i Bryssel: Ludvig XIV foran Tournay, i Dresden: Ludvig XIV’s udfart til Vincennes og kongens indtog i Arras, i Wien: Indtagelsen af byen Dole, Beskydningen af Oudenaarde, Indtagelsen af Lille, endvidere billeder i Sankt Petersburg (en række krigsscener fra den nederlandske krig), i München, Darmstadt, Kassel, Madrid, Nationalmuseet i Stockholm og flere andre steder.

Kilder 

 

Malere fra Flandern
Slagmalere
Salmonsens
Personer fra Bruxelles
Hofmalere fra Frankrig
Barokmalere
Medlemmer af Académie royale de peinture et de sculpture
Viceværten

Viceværten er en dansk film fra 2012.

Den modtog omkring 7 millioner i støtte fra Det Danske Filminstitut, og har kostet over 10 millioner at producere.

Skuespillere 

Lars Mikkelsen som Per
Julie Zangenberg som Pigen
Nicolaj Kopernikus som Viborg
Ditte Gråbøl som Britt
Tommy Kenter som Gregers

Modtagelse 
Den modtog fire ud af seks hjerter i Politiken. Filmz.dk kaldte den en overset dansk perle og gav fire ud af seks stjerner. Filmmagasinet Ekko tildelte kun to ud af seks stjerner.

Filmen var et flop og solgte kun 556 billetter den første weekend, hvilket var historisk dårligt. I alt så 1.400 mennesker filmen i biografen.

Referencer

Eksterne Henvisninger 

Danske film fra 2012
Dramafilm fra Danmark
Dansksprogede film